CELEX: 32022R0665
Language: lt
Date: 2022-04-21 00:00:00
Title: Komisijos įgyvendinimo reglamentas (ES) 2022/665 2022 m. balandžio 21 d. kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

2022 4 22   
               
               
                  LT
               
               
                  Europos Sąjungos oficialusis leidinys
               
               
                  L 121/33
               
            
         KOMISIJOS ĮGYVENDINIMO REGLAMENTAS (ES) 2022/665
         2022 m. balandžio 21 d.
         kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
         kadangi:
         
                     (1)
                  
                  
                     Reglamento (EB) Nr. 1210/2003 III–IV prieduose išvardyti fiziniai ir juridiniai asmenys, įstaigos ar subjektai, kurie susiję su buvusio prezidento Sadamo Huseino režimu ir kuriems taikomas turto įšaldymas;
                  
               
                     (2)
                  
                  
                     2022 m. balandžio 18 d. Jungtinių Tautų Saugumo Tarybos Sankcijų komitetas nusprendė pašalinti du fizinius asmenis ir vieną subjektą iš asmenų ir organizacijų, kurių turtas turėtų būti įšaldytas, sąrašo;
                  
               
                     (3)
                  
                  
                     todėl Reglamento (EB) Nr. 1210/2003 III ir IV priedus reikėtų atitinkamai iš dalies pakeisti,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1210/2003 III priedas iš dalies keičiamas, kaip nurodyta šio reglamento I priede.
         
         
            2 straipsnis
            Reglamento (EB) Nr. 1210/2003 IV priedas iš dalies keičiamas taip, kaip išdėstyta šio reglamento II priede.
         
         
            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 21 d.
            
               
                  Komisijos vardu
               
               
                  Pirmininkės pavedimu
               
               
                  Generalinis direktorius
               
               
                  Finansinio stabilumo, finansinių paslaugų ir kapitalo rinkų sąjungos generalinis direktoratas
               
            
         
         
            (1)  OL L 169, 2003 7 8, p. 6.
      
      
         
            I PRIEDAS
            Iš Tarybos reglamento (EB) Nr. 1210/2003 III priedo išbraukiamas šis įrašas:
            
               
                           „3.
                        
                        
                           Rašido bankas (Rasheed Bank) (alias: a) Al-Rashid Bank, b) Al Rashid Bank, c) Al-Rasheed Bank); PO Box 7177, Haifa Street, Baghdad, Iraq, arba Al Masarif Street, Baghdad, Iraq.“
                        
                     
         
      
      
         
            II PRIEDAS
            Iš Tarybos reglamento (EB) Nr. 1210/2003 IV priedo išbraukiami šie įrašai:
            
               
                           „72.
                        
                        
                           Asil Sami Mohammad Madhi Tabrah (alias Asil Tabra). Date of birth: 6 June 1964. Place of birth: Iraq. Nationality: Iraqi“;
                        
                     
            
               
                           „75.
                        
                        
                           Maki Mustafa Hamudat (alias (a) Maki Hamudat, (b) Mackie Hmodat, (c) General Maki Al-Hamadat, (d) Macki Hamoudat Mustafa). Date of birth: circa 1934. Address: Mosul, Iraq. Nationality: Iraqi“.